কলেজ থেকে বেরিয়ে কুলতলি থানায় মৌখিক ভাবে দুই ছাত্রের বিরুদ্ধে অভিযোগ জানান শিক্ষিকারা। পুলিশ একজনকে ডেকে জিজ্ঞাসাবাদ করে। তারপরেই এ দিন কলেজ চত্বরে শিক্ষিকাদের বিরুদ্ধে অনিয়মের প্রতিবাদে বিক্ষোভ শুরু করেন ছাত্রেরা। শিউলি বলেন, ‘‘কিছু শিক্ষিকা পরিচালন সমিতির সিদ্ধান্ত মানছেন না। ঠিকঠাক ক্লাস নিচ্ছেন না। ছাত্রছাত্রীদের ক্ষতি হচ্ছে।’’ ওই শিক্ষিকাদের পাল্টা বক্তব্য, কলেজে ‘দাদাগিরি’ চালাচ্ছে কিছু ছাত্র। তাতে অধ্যক্ষের প্রশ্রয় আছে বলেও তাঁদের অভিযোগ।